Կառավարության նոր կազմը երեք հիմնական վեկտոր ունի` 1. Պահել անվտանգության և արտաքին քաղաքականության այն համակարգը, որ գոյություն ուներ մինչ այժմ, 2. Կապիտալիզացնել շարժման ռեսուրսը՝ մասնավորապես ադմինիստրատիվ պաշտոնների նշանակելով Փաշինյանի այն կողմնակիցներին, ովքեր ակտիվ ներգրավված են եղել գործընթացում, 3. Փորձել ՀՀԿ խմբակցության դեմ սպասվող խորհրդարանական մենամարտերից առաջ գտնել գործընկերներ այլ քաղաքական ուժերում՝ Ծառուկյան դաշինքում, ՀՅԴ-ում, ինչպես նաև ԵԼՔ դաշինքում, որի հետ Փաշինյանի հարաբերությունները գործընթացից առաջ և ընթացքում այդքան էլ հարթ չէին: Բնականաբար, այս երեք ուղղություններով էլ նշանակումներն արվում են՝ հաշվի առնելով նաև հանրային ընկալումներն ու տրամադրությունները՝ խուսափելով սկանդալներում հայտնված, օդիոզ համբավ ունեցող դեմքերից: